利工民

係一間歷史悠久嘅底衫服裝品牌織造廠，創辦人係馮薵如，始創自1923年嘅廣州，後尾喺香港設廠，其出品有金鹿籃鹿、光華同埋秋蟬羊毛內衣等。以生產十四年精緻襪同鹿牌線仔衫行銷國內外，有高聲譽。

歷史 
啱啱開始時剩係有三個骨嘅線仔襪，經過幾年後先增資添置設備出產「鹿牌線仔衫」，線仔就係喺外國進口高質標準洋線。

利工民所謂嘅「十四年精緻襪」係紀念民國14年開舖，長時期佔據襪類桂冠。

喺李小龍同周星馳嘅功夫電影入面，成日著利工民嘅汗衫。

宜家，利工民喺香港出售嘅線衫，最高規格達120支雙股紗；而中國國內生產嘅線衫最高規格係00支雙股紗。

香港嘅線衫生產線只有底衫，冇底褲；而中國國內就有生產100支線仔嘅男裝底褲。

廣州店鋪 
1949年中共建政後開始對私營企業進行「生產資料所有制的社會主義改造」，大搞「公私合營」，廣州嘅店鋪同商標都俾共產黨充公。

改革開放之後，恢復廣州利工民牌子，現為廣州輕工集團成員。

英文名 
利工民嘅英文名係始創時傳統嘅粵式郵政式拼音。

而廣州充公嘅企業「廣州利工民實業公司」按照共產黨嘅意思喺1949年後改成「Ligongmin」，同好多國有企業做法相同。

注：《深水埗風物誌》有利工民家族後人資料

香港利工民織造廠官方網址
 廣州利工民實業官方網址
 利工民經典電視廣告之一

香港服裝公司 
香港牌子
香港公司
廣州公司
廣州史
1923年成立